31.10.2022
DA
Den Europæiske Unions Tidende
L 282/77
KAPITEL 4 MÆLK OG MEJERIPRODUKTER; FUGLEÆG; NATURLIG HONNING; SPISELIGE PRODUKTER AF ANIMALSK OPRINDELSE, IKKE ANDETSTEDS TARIFERET Bestemmelser 1.
Ved »mælk« forstås sødmælk samt helt eller delvis skummet mælk. 2. I pos.
0403 kan yoghurt være koncentreret eller aromatiseret og være tilsat sukker eller andre sødemidler, frugt, nødder, kakao, chokolade, krydderier, kaffe eller kaffeekstrakt, planter, plantedele, korn eller bagværk, forudsat at de tilsatte stoffer ikke anvendes til helt eller delvist at erstatte mælkebestanddele, og at produktet bevarer karakteren af yoghurt. 3.
For anvendelsen af pos.
0405 gælder: a) Som »smør« betragtes naturligt smør, vallesmør, og rekombineret smør (fersk, saltet eller harsk, også i hermetisk lukkede beholdere), fremstillet udelukkende af mælk og med et indhold af mælkefedt på 80 vægtprocent eller derover, men ikke over 95 vægtprocent, et indhold af fedtfrit mælketørstof på ikke over 2 vægtprocent og et vandindhold på ikke over 16 vægtprocent.
Smør indeholder ikke tilsatte emulgeringsmidler, men kan indeholde natriumchlorid, fødevarefarver, neutraliserende salte og kulturer af harmløse mælkesyreproducerende bakterier.
b) Ved »smørbare mælkefedtprodukter« forstås smørbare emulsioner af typen vand-i-olie med mælkefedt som produktets eneste fedtstof, med et indhold af mælkefedt på 39 vægtprocent eller derover, men under 80 vægtprocent. 4.
Varer fremstillet ved koncentrering af valle og tilsat mælk eller mælkefedt skal tariferes som ost i pos.
0406 under forudsætning af, at følgende tre betingelser er opfyldt: a) et mælkefedtindhold i tørstoffet på 5 vægtprocent og derover b) et tørstofindhold på 70 vægtprocent og derover, men ikke over 85 vægtprocent, og c) er formet eller i stand til at blive formet. 5.
Dette kapitel omfatter ikke: a) Ikke-levende insekter, uegnede til menneskeføde (pos.
0511); b) produkter fremstillet af valle, med indhold af lactose på over 95 vægtprocent, udtrykt som vandfri lactose, beregnet på grundlag af tørstofindholdet (pos.
1702) c) produkter fremstillet af mælk ved erstatning af en eller flere naturlige bestanddele (fx mælkefedt) med et andet stof (fx vegetabilsk fedtstof) (pos.
1901 eller 2106) d) albuminer (herunder koncentrater af to eller flere valleproteiner, med indhold af valleproteiner på over 80 vægtprocent, beregnet på grundlag af tørstofindholdet) (pos.
3502) og globuliner (pos. 3504). 6.
I pos. 0410 forstås der ved "insekter" spiselige, ikke-levende insekter, hele eller i dele, ferske, kølede, frosne, tørrede, røgede, saltede eller i saltlage, såvel som mel og pulver af insekter, egnet til menneskeføde.
Positionen omfatter imidlertid ikke spiselige, ikke-levende insekter, tilberedt eller konserveret på anden måde (almindeligvis afsnit IV).
Underpositionsbestemmelser 1.
Ved »modificeret valle« (underpos.
0404 10) forstås produkter bestående af vallebestanddele, valle, hvorfra hele eller en del af indholdet af lactose, proteiner eller mineraler er blevet fjernet, valle, som er blevet tilsat naturlige vallebestanddele, og produkter fremstillet ved blanding af naturlige vallebestanddele.